TRITN แต่งตั้ง “หลุยส์ ดิศกุล ณ อยุธยา” นั่งเก้าอี้ประธานบอร์ด-ซีอีโอ
TRITN แต่งตั้ง “หลุยส์ ดิศกุล ณ อยุธยา” นั่งเก้าอี้ประธานบอร์ด-ซีอีโอมีผล 25 ธ.ค.59
27 ธ.ค. 2559

บริษัท ไทรทัน โฮลดิ้ง จำกัด (มหาชน) หรือ TRITN ระบุว่า เมื่อวันที่ 24 ธ.ค. 2559 ที่ประชุมคณะกรรมการบริษัทได้มีมติอนุมัติให้ที่ประชุมรับทราบว่า นางจุไรรัตน์ ปันยารชุน ได้ลาออกจากตำแหน่งกรรมการ กรรมการอิสระ และประธาน กรรมการตรวจสอบ เนื่องจากมีภารกิจและความจำเป็นส่วนตัวไม่สามารถปฏิบัติหน้าที่กรรมการ กรรมการอิสระและประธานกรรมการตรวจสอบต่อไปได้โดยมีผลตั้งแต่วันที่ 25 ธันวาคม 2559
นอกจากนี้จึงมีมติแต่งตั้ง พล.อ.เลิศรัตน์ รัตนวานิช เข้าดำรงตำแหน่งกรรมการ กรรมการอิสระ และประธานกรรมการแทน พล.อ.พรชัย กรานเลิศ โดยมีผลตั้งแต่วันที่ 25 ธันวาคม 2559
อีกทั้งยังมีมติแต่งตั้ง นางหลุยส์ ดิศกุล ณ อยุธยา เข้าดำรงตำแหน่งกรรมการ ประธานกรรมการบริหาร และประธานเจ้าหน้าที่บริหาร แทน ม.ล.ศานติดิศ ดิศกุล โดยมีผลตั้งแต่วันที่ 25 ธันวาคม 2559 เป็นต้นไป